दुर्जन सिंह

दुर्जन सिंह एक क्रांतिकारी और चुआड़ विद्रोह के महान नेता थे। उन्होंने ब्रिटिश शासन के खिलाफ मिदनापुर जिले में 1798-99 में चुआड़ विद्रोह का नेतृत्व किया था। दुर्जन सिंह बंगाल के मिदनापुर में रायपुर के आदिवासी भूमिज सरदार/जमींदार थे।

भूमिका 
बंगाल में, जंगल महल के भूमिज लोगों को चुआर (अर्थात् सुअर) कहा जाता था। उनमें से कुछ जमींदार बन गए , और खुद को राजा या सरदार कहने लगे। ब्रिटिश शासन के दौरान उनके विद्रोहों को चुआड़ विद्रोह या भूमिज विद्रोह कहा गया।

दुर्जन सिंह बंगाल में रायपुर के जमींदार थे, उन्होंने ब्रिटिश अधिकारियों का सहयोग करने से इनकार कर दिया था।  उन्हें अंग्रेजों ने बेदखल कर दिया था। अपनी रायपुर संपत्ति वापस पाने के लिए, दुर्जन सिंह दामपाड़ा, धलभूम के भूमिज जमींदार जगन्‍नाथ सिंह द्वारा शुरू किए गए चुआड़ विद्रोह में शामिल हो गए। जून 1798 में, दुर्जन सिंह के नेतृत्व में 1500 चुआड़ों की एक समूह ने रायपुर बाजार और कचहरी को आग लगाकर विद्रोह कर दिया। दुर्जन सिंह ने विद्रोहियों को अपने मिट्टी के किले में छिपने के लिए शरण दिया। ब्रिटिश कंपनी द्वारा क्षेत्र पर नियंत्रण करने के लिए भेजे गए अंग्रेजी सेना पर स्थानीय विद्रोहियों द्वारा हमला किया गया। उन्हें रायपुर, मिदनापुर, श्यामसुंदरपुर, फुलकुष्मा और बांकुड़ा के भूमिजों का समर्थन था। उन्होंने 30 गांवों को आग लगाकर अपना शासन स्थापित किया और ईस्ट इंडिया कंपनी के प्रतिष्ठानों पर हमला किया। चुआरों (भूमिजों) ने रायपुर, बांकुड़ा , फुलकुसमा, भलैडीहा, श्यामसुंदरपुर और सिमलापाल में विद्रोह को चारों ओर फैलाया। दुर्जन सिंह के पुत्र फतेह सिंह ने भी विद्रोह का नेतृत्व किया, जिसके लिए उन्हें जेल भी भेजा गया था।

1798-99 में दुर्जन सिंह, लाल सिंह और मोहन सिंह के नेतृत्व में चुआड़ विद्रोह अपने चरम पर था, लेकिन कंपनी की सेना ने उसे बेरहमी से कुचल दिया। इस विद्रोह को भूमिज विद्रोह या पाइक विद्रोह भी कहा जाता है।

इन्हें भी देखें 
 गंगा नारायण सिंह

संदर्भ 

भारतीय क्रांतिकारी
आदिवासी
भारतीय (आदिवासी)
झारखंड
बंगाल